LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 1993 M. LIEPOS 21 D. NUTARIMO NR. 550 IR 1994 M. GEGUŽĖS 23 D. NUTARIMO NR. 391 DALINIO PAKEITIMO

1995 m. balandžio 28 d. Nr. 609

Vilnius

Lietuvos Respublikos Vyriausybė nutaria:

1. Iš dalies pakeičiant Lietuvos Respublikos Vyriausybės 1993 m. liepos 21 d. nutarimą Nr. 550 „Dėl valstybinės žemės sklypų ne žemės ūkio veiklai pardavimo ir nuomos“ (Žin., 1993, Nr. 32-747, Nr. 68-1284, Nr. 72-1362; 1994, Nr. 48-903; 1995, Nr. 33-797), išdėstyti 2.2 punkto pirmąjį sakinį taip:

„2.2. apskričių valdytojai gali parduoti arba nuomoti žemės sklypus ne aukciono tvarka piliečiams arba fiziniams ir juridiniams asmenims, kurie 50 procentų nustatytos tikslinių lėšų sumos bendru su savivaldybės meru susitarimu perveda savivaldybei svarbiems miesto ar kaimo tvarkymo, švietimo, kultūros, teisėtvarkos, administracinio valdymo ir inžinerinės infrastruktūros objektams statyti arba savo lėšomis pastato šiuos objektus, o 50 procentų perveda į Žemės reformos fondą kompensacijai už valstybės išperkamą žemę“.

2. Papildyti Lietuvos Respublikos Vyriausybės 1994 m. gegužės 23 d. nutarimu Nr. 391 „Dėl Valstybinės žemės ne žemės ūkio veiklai nuomos užsienio valstybių juridiniams bei fiziniams asmenims ir bendroms su užsienio kapitalu bei užsienio kapitalo įmonėms tvarkos patvirtinimo“ (Žin., 1994, Nr. 40-726) patvirtintą „Valstybinės žemės ne žemės ūkio veiklai nuomos užsienio valstybių juridiniams bei fiziniams asmenims ir bendroms su užsienio kapitalu bei užsienio kapitalo įmonėms tvarką“ šiuo 11.2.3 punktu:

„11.2.3. jeigu būsimasis nuomininkas 50 procentų nustatytos tikslinių lėšų sumos bendru su savivaldybės meru susitarimu perveda savivaldybei svarbiems miesto ar kaimo tvarkymo, švietimo, kultūros, teisėtvarkos, administracinio valdymo ir inžinerinės infrastruktūros objektams statyti arba savo lėšomis pastato šiuos objektus, o 50 procentų perveda į Žemės reformos fondą kompensacijai už valstybės išperkamą žemę. Šių tikslinių lėšų suma negali būti mažesnė už nuomojamo žemės sklypo nominalią indeksuotą kainą su pridėta inžinerinės įrangos balansinės vertės dalimi, tenkančia žemės sklypui“.

VALDYMO REFORMŲ IR

SAVIVALDYBIŲ REIKALŲ MINISTRAS,

PAVADUOJANTIS MINISTRĄ PIRMININKĄ	MINDAUGAS STANKEVIČIUS

STATYBOS IR URBANISTIKOS MINISTRAS	JULIUS LAICONAS